Er det lov å dra til kjæresten sin nå?
Hei
Slik situasjonen er nå er svaret på dette spørsmålet avhengig av hvilken kommune du bor i.
Det er nå ekstra strenge regler og anbefalinger i 10 kommuner. Dette er kommunene: 

Enebakk
Frogn
Indre Østfold
Moss
Nesodden
Nordre Follo
Oslo
Vestby
Våler i Viken
Ås

Oversikten finnes her og tiltakene svarer til risikonivå 5. I disse kommunene gjelder følgende: Alle bør unngå besøk hjemme og sammenkomster i eget hjem. Aleneboende kan ha besøk av eller gå på besøk til én til to faste venner eller én fast husstand. - De fleste ungdommer bor fortsatt hjemme og regnes ikke som aleneboende. 
Alle bør unngå reiser som ikke er strengt nødvendige. - Her gjelder særlig reiser med kollektiv transport og reiser over kommunegrenser. 
Kun barn i barnehager og barneskoler kan ha besøk fra egen kohort, - altså ikke ungdomskole eller videregående. 
Kan jeg treffe kjæresten min hvis kjæresten bor i en av disse kommunene? Det er ikke anbefalt, men det er ikke forbudt. Hvis du bestemmer deg for å reise bør du unngå kollektivtransport hvis mulig. Bor du i en annen kommune enn disse bør du tenke deg ekstra godt om før du reiser inn i kommunen. I følgende kommuner er det strengere regler enn ellers i landet, men ikke like strenge som de over: 

Asker
Aurskog-Høland
Bærum
Drammen
Horten
Lier
Lillestrøm
Lunner
Lørenskog
Marker
Nittedal
Rakkestad
Rælingen
Råde
Skiptvedt

Oversikten finnes her og tiltakene svarer til risikonivå 4. I disse kommunene gjelder følgende: Alle bør begrense sosial kontakt. Hvis man kan møtes utendørs bør man heller gjøre det. Man bør ikke ha besøk av flere enn 5 gjester i tillegg til de som allerede bor sammen. Barn i barnehager og barneskoler kan ha besøk fra egen kohort.
Kan jeg treffe kjæresten min hvis kjæresten bor i en av disse kommunene? Det er ikke forbudt. Hvis du ønsker å følge anbefalingene kan du fortsatt møte kjæresten, men du bør helst gjøre det utendørs. Du kan også ha besøk, men familien bør ikke ha besøk av mer enn 5 gjester. Det er naturlig at din kjæreste er en av de som får komme på besøk, men dette må dere bli enig om sammen. Som ellers er det best om du unngår kollektivtransport når dere skal treffes og unngå og reise inn i en av kommunene med strengest tiltak. 
Husk at disse reglene kan endre seg raskt. Det er også enkelte kommuner blant de med strengest regler som har vedtatt enda strengere regler for kun sin kommune. Er du i tvil om reglene der du bor bør du ringe koronatelefonen. 

Med vennlig hilsen legen